dh-unibe/image-text_koenigsfelden-charters-post-1500 huggingface dataset:
✳ Wir, ✳ Heinrich von Randegg, probst, und daz cappitel gemeinlich der stift ze Werde in
Costn̄zˀ bystuͦm, ✳ tuͦn kunt und vˀjechn̄ mitt dism̄ brief, als wir vor ziten gūnen hatten
her Johansen Strubn̄, ùnsˀm mittkorhˀrē ze Wˀde ✳ und kilchhˀrn̄ ze Seon, ✳ daz lichn̄ derselbn̄
kilchn̄ zuͦ ùns gehoͤret, einen akkˀ ze wechslen, lit an dem Loͧbsperg, ✳ mit bruͦder Johansen
von Aroͧw, ze den zitten wonhaft in dem huse der cappell ze Loͧbsꝑg, umb einē andˀn akkˀ, gelegn̄ in dem bāne ze Seon vor dem Fonholtz, ✳ dˀ eign̄ ist gesin dˀselbn̄ cappl̄n, ✳ un̄ abˀ dˀ zechn̄de dē erwirdign̄, geischlichn̄ froͧwen von Kùngsvelt zuͦ gehoͤret, ✳ mitt derselbn̄ froͧwē gunste
und oͧch mitt ùnsˀm willn̄ und gunst dˀselb wechsel beschach, ✳ als dēn die brief wisent, ✳ die
wir ze beiden teilen gebn̄ habn̄t. ✳ in den selbn̄ briefen aber nùt gemeldet ist umb die
zechenden. ✳ und als da derselb obgn̄ hˀ Johans Strub, ✳ kilchhˀre ze Seon, ùber ein komen
ist mitt bruͦdˀ Heinin, ze disn̄ ziten pfleger derselbn̄ cappl̄l̄n ze Loͧbsꝑg, ✳ also daz jetwedˀ
akkˀ mitt im zùchen und nemen sol den zechn̄den, ✳ der daruff wachset, ✳ daz dz ùnser
allˀ guͦter, sundˀ will und gunst ist, ✳ und entzichend ùns oͧch hie mitt fùr ùns und
ùnser nachkom̄ des egn̄ akkˀs ze Loͧbsꝑg ✳ und alles des zechn̄den, so daruff wachset. ✳
mitt ùrkùnd diz briefes, ✳ gebn̄ under ùnsˀs cappitels ingesigel ✳ an dem nechsten
mentag vor sant Gregorien tag, ✳ des heilgn̄ bapstes, ✳ in dem jare, do man zalt von
Cristi gebùrt ✳ drùzechn̄ hundert und acht und nùnzig jare. ✳
437 Königsf. 437
389
Mont: vor Greg₎ 1398 .
✳
vō eins wechsel ackers weg₎
zuͦ Loùbsperg ✳ mit der gstifft
zuͦ Werd ✳
Staatsarchiv
AARGAU
K
I 20
1398 .
✳ diser hoͤret gen
Loupsperg ✳
von des Loùpsperg